
                                Αθήνα,  24  Απριλίου  2015
Προς 

τις Ελεγκτικές Εταιρείες
[με την παράκληση να ενημερώσετε σχετικά

τους Ορκωτούς Ελεγκτές Λογιστές σας] 

Θέμα:  Διαβίβαση βοηθήματος για την εκτέλεση του από 5.11.2014 κοινοποιηθέντος Προγράμματος Ελέγχου για την χορήγηση των «Φορολογικών Πιστοποιητικών».
Με την παρούσα, και σε συνέχεια της με Α.Π. 2669/5.11.2014 εγκυκλίου του Σ.Ο.Ε.Λ., σας διαβιβάζουμε σύμφωνα με την υπ’ αριθμ. Ζ΄84/22.4.2015 απόφαση του Εποπτικού Συμβουλίου, βοήθημα που συντάχθηκε από το Επιστημονικό Συμβούλιο και την Επιτροπή Συμβουλευτικής Υποστήριξης των Ορκωτών Ελεγκτών Λογιστών με ενδεικτικά Βήματα Ελέγχου κατά την χορήγηση του «Φορολογικού Πιστοποιητικού» σύμφωνα με τις διατάξεις του άρθρου 65Α του Ν. 4174/2013.
Το βοήθημα αυτό ενσωματώνει μερικές από τις βέλτιστες πρακτικές για την εφαρμογή του από 5.11.2014 Προγράμματος Ελέγχου που σας έχει υποβληθεί και επισυνάπτεται σε μορφή excel με τίτλο «ΦΠ Αρ 65Α_Ν4174_ Βήματα Ελέγχου».

Στόχος είναι να αποτελέσει χρήσιμο βοήθημα κατά την εκτέλεση της εργασίας του «Φορολογικού Πιστοποιητικού», αφού περιέχει λεπτομερή καταγραφή των ρυθμίσεων του Ν. 4174/2013, συμπληρωματικές πληροφορίες επί του Προγράμματος Ελέγχου, καθώς και ενδεικτικές ελεγκτικές εργασίες.

Στην εργασία αυτή έχουν ληφθεί υπόψη οι διαθέσιμες, έως και την ΠΟΛ1083/8.4.2015 οδηγίες από το Υπουργείο Οικονομικών και συνεπώς κάθε νεότερη οδηγία, θα πρέπει να συμπληρώνει/τροποποιεί δεόντως το ανωτέρω αρχείο.

Σημειώνεται ότι:

- το ανωτέρω αρχείο μπορεί να προσαρμόζεται σύμφωνα με την επαγγελματική κρίση και τον επαγγελματικό σκεπτικισμό των Ορκωτών Ελεγκτών Λογιστών

- συνεχίζουν να ισχύουν οι οδηγίες για τον υπολογισμό του επιπέδου σημαντικότητας και για τις μεθόδους δειγματοληψίας που σας είχαν κοινοποιηθεί κατά την εφαρμογή της ΠΟΛ 1159.




              

Ο ΠΡΟΕΔΡΟΣ



  ΤΟΥ ΣΩΜΑΤΟΣ ΟΡΚΩΤΩΝ ΕΛΕΓΚΤΩΝ  ΛΟΓΙΣΤΩΝ




          ΧΑΡΙΛΑΟΣ Π. ΑΛΑΜΑΝΟΣ




           Ορκωτός Ελεγκτής Λογιστής

Συνημμ: 1
Εσωτερική Διανομή:

